**ANGYALFÖLDI SZOCIÁLIS EGYESÜLET**

**ADATVÉDELMI SZABÁLYZAT**

**Budapest, 2018.05.18.**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Elnök

1. AZ ALKALMAZANDÓ JOGSZABÁLYOK KIJELÖLÉSE

1.1. A General Data Protection Regulation (Általános Adatvédelmi Rendelet, továbbiakban: GDPR) az Európai Parlament és a Tanács rendelete, amely így teljes egészében kötelező és közvetlenül alkalmazandó az Európai Unió valamennyi tagállamban, így Magyarországon is.

1.2. Magyarország Alaptörvényének E) cikke kimondja, hogy az Európai Unió joga megállapíthat általánosan kötelező magatartási szabályt, így Szabályzat megalkotása és alkalmazása során a szabályok elsődlegesen a GDPR-ből fakadnak.

1.3. Abban az esetben, ha a GDPR szabályainak megfelelő módon magyar jogszabály – elsősorban a 2011. évi CXII. törvény az információs önrendelkezési jogról és az információszabadságról(továbbiakban: Infotv.), de speciális adatkezelések esetében ágazati jogszabályok – részletszabályokat alkot meg, akkor az Egyesület ezeket a szabályokat is alkalmazza.

2. A SZABÁLYZAT CÉLJA

2.1. A jelen Szabályzat célja, hogy rögzítse az Angyalföldi Szociális Egyesület (székhelye: 1138 Budapest Szekszárdi u. 34., cégbírósági bejegyzés száma: 7241, a továbbiakban: Egyesület) által alkalmazott adatvédelmi és adatkezelési elveket, amelyet az Egyesület magára nézve kötelezőnek fogad el. A jelen Szabályzat célja, hogy az Egyesület által nyújtott szolgáltatások minden területén, minden Állampolgár számára biztosítva legyen, hogy jogait tiszteletben tartsák a személyes adatainak kezelése során.

2.2. A jelen Szabályzattal az Egyesület biztosítani kívánja a nyilvántartások működésének törvényes rendjét, az adatvédelem alkotmányos elveinek, az adatbiztonság követelményeinek érvényesülését, meg kívánja akadályozni az adatokhoz való jogosulatlan hozzáférést, azok jogosulatlan megváltoztatását, illetve nyilvánosságra hozatalát.

3. AZ ADATKEZELÉS ELVEI

***3.1.*** ***Jogszerűség, tisztességes eljárás és átláthatóság elve [GDPR 5. cikk (1) a)]:*** Az Egyesület személyes adatot csak jogszerűen és a tisztességesen kezel, az adatkezelést az érintett számára átlátható módon végzi, többek között jelen Szabályzat nyilvánosságra hozatalával végzi.

***3.2. Célhoz kötöttség elve [GDPR 5. cikk (1) b)]:*** Az Egyesület minden esetben, ha személyes adatot kezel, az adat felvétele előtt meghatározza a személyes adat kezelésének célját, amely így előre meghatározott, egyértelmű és jogszerű. Személyes adatot az Egyesület az előre meghatározott céllal össze nem egyeztethető módon nem kezel. Amennyiben teljesült az adatkezelés célja és jogszabály nem írja elő kötelezően az adat további kezelését, úgy a személyes adatot az Egyesület törli.

***3.3. Adattakarékosság elve [GDPR 5. cikk (1) c)]:*** Az Egyesület az adatkezelés során csak olyan személyes adatot kezel, amely a cél eléréséhez megfelelő és releváns, az Egyesület az adatkezelést csak a cél eléréséhez szükséges minimum adatmennyiségre korlátozza.

***3.4. Pontosság elve [GDPR 5. cikk (1) d)]:*** Az Egyesület törekszik rá, hogy az általa kezelt személyes adatok pontosak és naprakészek legyenek és a jelen Szabályzatba foglalt módon törekszik rá, hogy a pontatlan személyes adatokat haladéktalanul törölje vagy – az érintett kérelmére vagy tudomására jutása esetén saját szándékából – helyesbítse.

***3.5. Korlátozott tárolhatóság elve [GDPR 5. cikk (1) e)]:*** Az Egyesület személyes adatot csak úgy tárol, hogy a személyes adat érintettje csak az adatkezelés céljának eléréséig azonosítható az adatkezelés során, a személyes adatok ennél hosszabb ideig történő tárolását csak jogszabály kötelező előírása alapján végzi az Egyesület.

***3.6. Integritás és bizalmasság elve [GDPR 5. cikk (1) f)]:*** Az Egyesület az adatkezelési folyamatait úgy tervezi és hajtja végre, hogy megfelelő technikai vagy szervezési intézkedések alkalmazásával biztosítja a személyes adatok megfelelő biztonságát, így különösen az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet.

***3.7. Elszámoltathatóság elve [GDPR 5. cikk (2)]:*** Az Egyesület az adatkezelési folyamatait úgy tervezi és hajtja végre, hogy az adatkezelés bármely pillanatában képes legyen a jelen pontba foglalt elveknek való megfelelést igazolni.

4. A SZEMÉLYES ADATOKKAL KAPCSOLATOS TITOKTARTÁSI SZABÁLYOK

4.1. A személyes adatok egyetlen része vagy töredéke sem tehető közzé, nem bocsátható rendelkezésre vagy nem tárható fel semmilyen módon harmadik személy előtt, kivéve, ha a személyes adat közérdekből nyilvános adatként történő nyilvánosságra hozatalát jogszabály írja elő.

4.2. Az Egyesület munkatársai kötelesek megtenni azokat az intézkedéseket, amelyek kizárják, hogy a szóban elhangzott, papíralapon vagy elektronikus formátumban rögzített személyes adatot bármely harmadik személy jogosulatlanul megismerje.

4.3. Személyes adatról papíralapú vagy elektronikus másolat csak abban az esetben készíthető, ha azt az adatkezelés folyamata szükségessé teszi vagy jogszabály előírja.

4.4. Ha az Egyesület valamely munkatársa a Szabályzatot megszegi, az Egyesület és közte lévő jogviszony jellegétől függően a munkaviszony ellátásra vonatkozó általános vagy speciális jogszabály munkaviszonyból származó kötelezettségének megszegésével okozott kárra vagy a Polgári Törvénykönyvről szóló 2013. évi V. törvény károkozásért való felelősségre vonatkozószabályok szerint felel.

5. AZ ADATKEZELÉS CÉLJA ÉS JOGALAPJA

Az Egyesület kizárólag a hatályos jogszabályok rendelkezései alapján végez adatkezelést.

5.1. Az adatkezelés célja az Egyesület szolgáltatásainak biztosítása, az Állampolgárok jogainak védelme. Az Adatkezelő a megadott személyes adatokat az e pontokban írt céloktól eltérő célokra nem használhatja fel. Személyes adatok harmadik személynek vagy hatóságok számára történő kiadása törvény eltérő rendelkezése hiányában kizárólag hatósági határozat alapján, vagy az Állampolgár előzetes, kifejezett hozzájárulása esetén lehetséges.

5.2. Az adatkezelésre az Állampolgár önkéntes, tájékoztatáson alapuló nyilatkozata alapján kerül sor, amely nyilatkozat tartalmazza az Állampolgár kifejezett hozzájárulását ahhoz, hogy a szolgáltatások igénybevétele esetén annak megfelelő biztosítása érdekében az általuk önkéntesen megadott személyes adataik felhasználásra kerülhetnek. Az adatkezelés jogalapja az Infotv. 5.§ (1) bek. a) pontja alapján az érintett önkéntes hozzájárulása.

5.3. Adatkezelő a részére megadott személyes adatok valódiságát nem ellenőrzi. A megadott adatok valódiságáért kizárólag az azt megadó személy felel.

5.4. Az adatkezelés jogalapját az Egyesület minden adatkezelési folyamatnál meghatározza. Az adatkezelésre jogalapot csak a GDPR 6. cikk (1) és 9. cikk (2) bekezdésekben rögzítettek szerint határoz meg az Egyesület.

5.5. Az Egyesület az adatkezelési rendszerét úgy alakítja ki, hogy minden személyes adatra vonatkozóan bizonyítani tudja, hogy mikor, milyen formában történt a személyes adat felvétele és milyen tájékoztatást kapott az érintett a személyes adat felvételekor.

5.6. A személyes adatok különleges kategóriáiba tartozó személyes adatot főszabály szerint az Egyesület nem kezel, kivéve abban az esetben, amennyiben bizonyítani tudja a 7. pontba foglalt valamely körülmény fennállását.

6. AZ ADATKEZELÉS LEHETSÉGES JOGALAPJAI SZEMÉLYES ADATOK ESETÉBEN

6.1. Az érintett hozzájárulását adta személyes adatainak egy vagy több konkrét célból történő kezeléséhez.

6.2. Az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.

6.3. Az adatkezelés az Egyesületre vonatkozó jogi kötelezettség teljesítéséhez szükséges.

6.4. Az adatkezelés az érintett vagy egy másik természetes személy létfontosságú érdekeinek védelme miatt szükséges.

6.5. Az adatkezelés az Egyesület vagy egy harmadik fél jogos érdekeinek érvényesítéséhez szükséges.

7. KÖRÜLMÉNYEK, AMELYEK ESETÉN AZ EGYESÜLET SZEMÉLYES ADATOK KÜLÖNLEGES KATEGÓRIÁIBA TARTOZÓ ADATOKAT KEZELHET

7.1. Az érintett kifejezett hozzájárulását adta az említett személyes adatok egy vagy több konkrét célból történő kezeléséhez, kivéve, ha az uniós vagy a hatályos magyar jog úgy rendelkezik, hogy 5.6. pontban foglalt tilalom az érintett hozzájárulásával sem oldható fel.

7.2. Az adatkezelés az Egyesületnek vagy az érintettnek a foglalkoztatást, valamint a szociális biztonságot és szociális védelmet szabályozó jogi előírásokból fakadó kötelezettségei teljesítése és konkrét jogai gyakorlása érdekében szükséges, ha az érintett alapvető jogait és érdekeit védő megfelelő garanciákról is rendelkező uniós vagy hatályos magyar jog lehetővé teszi.

7.3. Az adatkezelés az érintett vagy más természetes személy létfontosságú érdekeinek védelméhez szükséges, ha az érintett fizikai vagy jogi cselekvőképtelensége folytán nem képes a hozzájárulását megadni.

7.4. Az adatkezelés olyan személyes adatokra vonatkozik, amelyeket az érintett kifejezetten nyilvánosságra hozott.

7.5. Az adatkezelés jogi igények előterjesztéséhez, érvényesítéséhez, illetve védelméhez szükséges.

7.6. Az adatkezelés megelőző egészségügyi vagy munkahelyi egészségügyi célokból, a munkavállaló munkavégzési képességének felmérése, orvosi diagnózis felállítása, egészségügyi vagy szociális ellátás vagy kezelés nyújtása, illetve egészségügyi vagy szociális rendszerek és szolgáltatások irányítása érdekében szükséges, uniós vagy hatályos magyar jog alapján vagy egészségügyi szakemberrel kötött szerződés értelmében, amennyiben az adatkezelés  adatok kezelése olyan szakember által vagy olyan szakember felelőssége mellett történik, akire szakmai titoktartási kötelezettség hatálya alatt áll.

8. A HOZZÁJÁRULÁSRA, MINT JOGALAPRA VONATKOZÓ KÜLÖNLEGES SZABÁLYOK

8.1. Amennyiben az adatkezelés az érintett 6.1. vagy 7.1. szerinti hozzájáruláson alapszik, úgy az érintett a hozzájárulását bármilyen bizonyítható módon megadhatja, így írásban (nyilatkozaton, dokumentumon), szóban és ráutaló magatartással is.

8.2. Az Egyesület minden adatkezelési folyamatát úgy határozza meg jelen Szabályzat kiadásakor és minden, a későbbiekben bevezetendő adatkezelés esetén, hogy amennyiben annak jogalapja az érintett 6.1. vagy 7.1. szerinti hozzájárulása, úgy képes legyen annak bizonyítására, hogy az érintett személyes adatainak kezeléséhez hozzájárult.

8.3. A 8.2. pontban foglaltaknak elsősorban úgy tesz eleget az Egyesület, hogy elsődlegesen írásban szerzi be az érintett hozzájárulását, amelyet így az írásbeliséggel tud igazolni.

8.4. Az Egyesület az adatkezelései során lehetőség szerint minden egyes személyes adatnál feltünteti, hogy a hozzájárulás:

* mikor érkezett (nap-óra-perc)
* milyen formában történt (írásban/szóban/ráutaló magatartással)
* milyen cselekmény eredménye, ha ez értelmezhető (például: feliratkozás/jelentkezés/kapcsolatfelvétel/stb.).

8.5. Az Egyesület biztosítja a jogot arra is, hogy az érintett ugyanúgy, ahogy a hozzájárulást megadta, a hozzájárulását visszavonja.

8.6. Az Egyesület a visszavonás tényét az adatkezelés során rögzíti, az adatot a továbbiakban nem kezeli, de az adat helyét „a hozzájárulás visszavonva” jelzéssel jelöli meg.

8.7. A.8.5. pont szerinti megjelölés tartalmazza hozzájárulás visszavonására vonatkozó, a 8.6. pont szerinti értelemszerű adatokat.

9. A szerződéses jogviszonyra, mint jogalapra vonatkozó különleges szabályok

9.1. Ha az adatkezelés jogalapja az Egyesülettel írásban kötött szerződés megkötését megelőzően lépések tétele vagy teljesítése, úgy a szerződésnek minimálisan tartalmaznia kell az arra való utalást, hogy az adatkezelés a jelen Szabályzat szerint történik és arra a konkrét adatkezelési folyamatleírásra való hivatkozást, amely a konkrét adatkezelést rögzíti a 12. pont szerint.

9.2. Csak akkor alkalmazható 6.2. szerinti jogalap, ha a szerződés egyik szerződő fele az érintett.

10. A JOGI KÖTELEZETTSÉGRE, MINT JOGALAPRA VONATKOZÓ KÜLÖNLEGES SZABÁLYOK

10.1. Amennyiben az adatkezelés jogalapja a 6.3. pont szerinti jogi kötelezettség, úgy e jogi kötelezettséget csak és kizárólag az Európai Unió vagy Magyarország hivatalos és alkalmazandó jogszabályának kell megállapítania.

10.2. Magyarország hivatalos és alkalmazandó jogszabálya csak Magyarország Alaptörvényének T) cikk (2) bekezdésében felsorolt típusú jogszabály lehet a 10.3. pontban foglalt kivétellel.

10.3. Amennyiben az Egyesület az adatkezelése során jogalapként önkormányzati rendeletben foglalt jogi kötelezettséget határoz meg, úgy az önkormányzati rendeletet Budapest Főváros XIII. Kerületi Önkormányzat Képviselő-testületének önkormányzati rendelete lehet.

10.4. Amennyiben az Egyesület az adatkezelése során jogalapként a jogi kötelezettséget határozza meg, úgy a 12.5. szerinti adatkezelési folyamatleírásban az Egyesület megnevezi a jogi kötelezettséget előíró jogszabályt annak nevével és a kötelezettséget előíró pontos jogszabályi helyet.

11. A LÉTFONTOSSÁGÚ ÉRDEKRE, MINT JOGALAPRA VONATKOZÓ KÜLÖNLEGES SZABÁLYOK

11.1. Az Egyesület természetes személy létfontosságú érdekére hivatkozó, 6.4. pont szerinti jogalappal akkor végez adatkezelést, ha az adott adatkezelés egyéb jogalappal nem végezhető.

11.2. Az elszámoltathatóság elve miatt a 11.1. szerinti előírás szerint az Egyesület az adatkezelés megkezdése előtt köteles megvizsgálni, hogy a személyes adat kezelése megvalósítható-e bármely más jogalappal.

11.3. Ugyancsak az elszámoltathatóság elvéből fakadóan az Egyesület tudnia kell bizonyítania a létfontosságú érdek fennálltát.

11.4. A konkrét adatkezelési folyamat során az Egyesület megfelelő tájékoztatást nyújt az érintettek számára az adatkezelés jogalapjáról.

11.5. A 6.5. pontban foglalt jogalapot a szükségesség - arányosság elve alapján alkalmazza az Egyesület, ha az adatkezeléssel elérendő cél más jogalappal nem megvalósítható és az érintett magánszférájának korlátozása arányban áll az elérendő céllal.

11.6. Az érdekmérlegelési tesztet az érintett – kérelmére – bármikor megismerheti.

12. AZ ÉRINTETTEK JOGAI

**Az érintett tájékoztatása az adat felvételéhez kapcsolódóan a GDPR 13. és 14. cikk szerint**

12.1. Abban az esetben, amennyiben az adatkezelés során a személyes adatokat az Egyesület közvetlenül az érintettől szerzi meg, úgy a személyes adatok megszerzésének időpontjában az alábbiakról tájékoztatja az érintettet:

* az Egyesület pontos megnevezése, elérhetőségei,
* az Egyesület adatvédelmi tisztviselőjének neve és elérhetőségei,
* az adatkezelés célja,
* az adatkezelés jogalapja,
* amennyiben az adatkezelés célja a 6.5. pontjában foglalt jogos érdek érvényesítése, úgy az Egyesület vagy a harmadik fél jogos érdekének megnevezése,
* amennyiben az Egyesület a személyes adatokat az adatkezelés során harmadik fél számára átadja, a személyes adatok címzettjei, illetve a címzettek kategóriái,
* a személyes adatok tárolásának időtartama, vagy ha ez nem lehetséges, ezen időtartam meghatározásának szempontjai,
* a hozzáférési jog gyakorlásának szabályai,
* a helyesbítési jog gyakorlásának szabályai,
* a törlési jog gyakorlásának szabályai,
* az adatkezelés korlátozására irányuló jog gyakorlásának szabályai,
* a tiltakozási jog gyakorlásának szabályai,
* az adathordozhatósághoz való jog gyakorlásának szabályai,
* a hozzájárulás visszavonására irányuló jog gyakorlásának szabályai, amennyiben az adatkezelés jogalapja a 6.1. vagy a 7. 1. pontba foglalt jogalap,
* a Nemzeti Adatvédelmi és Információszabadság Hatósághoz (továbbiakban: NAIH) címzett panasz benyújtásának jogáról,
* annak ténye, hogy a személyes adat kezelése szolgáltatása jogszabályon, szerződéses kötelezettségen alapul vagy szerződés kötésének előfeltétele és az érintett köteles-e a személyes adatokat megadni, valamint a lehetséges következmények, amennyiben az érintett személyes adatait nem adja meg,
* az automatizált döntéshozatal ténye, valamint legalább az ennek során alkalmazott logika és arra vonatkozó érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír.

12.2. Amennyiben az Egyesület a személyes adatot nem közvetlenül az érintettől szerzi meg, úgy a 12.1. pontban foglaltakon túl az alábbiakról tájékoztatja az érintettet:

* a kezelt személyes adatok kategóriái,
* a személyes adat forrása,
* annak ténye, hogy a személyes adat nyilvánosan hozzáférhető forrásból származik-e.

12.3. Amennyiben az Egyesület az adatkezelése során az adatot nem közvetlenül az érintettől szerzi meg, az érintettet a 12.2. pontban foglaltakról az alábbi időpontban tájékoztatja:

* a személyes adatok megszerzésétől számított ésszerű határidőn, de legkésőbb egy hónapon belül,
* ha az Egyesület a személyes adatokat az érintettel való kapcsolattartás céljára használja, az érintettel való első kapcsolatfelvétel alkalmával vagy
* ha az Egyesület az adatokat várhatóan más címzettel is közli, legkésőbb a személyes adatok első alkalommal való közlésekor.

12.4. A 12.2. és 12.3. pontokba foglaltakat nem kell alkalmazni, amennyiben:

* az érintett már rendelkezik az ezen pontokba foglalt információkkal,
* a szóban forgó információk rendelkezésre bocsátása lehetetlennek bizonyul vagy aránytalanul nagy erőfeszítést igényelne,
* az adat megszerzését vagy közlését kifejezetten előírja az Egyesületnél alkalmazandó uniós vagy a hatályos magyar jog, amely az érintett jogos érdekeinek védelmét szolgáló megfelelő intézkedésekről is rendelkezik vagy
* a személyes adatoknak valamely uniós vagy a hatályos magyar jogban előírt szakmai titoktartási kötelezettség alapján bizalmasnak kell maradnia.

12.5. A 12.1. és 12.2. szerinti tájékoztatást az Egyesület elsősorban a jelen Szabályzat mellékleteit képező adatkezelési folyamatleírásokkal valósítja meg. Ezen folyamatleírásokat az Egyesület minden olyan esetben nyilvánosságra hozza, amikor az érintettet tájékoztatnia kell az adatkezelésről. A folyamatleírás nyilvánosságra hozatalának szabályai:

* a folyamatleírás minden esetben az adatkezelés megkezdése előtt az érintett számára megismerhető kell legyen,
* minden olyan folyamat során, amikor az adat felvétele papíralapon történik, az adat felvételének helyén elérhetőnek kell lennie az adott folyamatleírásnak,
* minden olyan folyamat során, amikor az adat felvétele technikai eszköz útján történik, a technikai eszköz segítségével elérhetőnek kell lennie a folyamatleírásnak,
* minden olyan esetben, amikor az érintett ráutaló magatartással járul hozzá az adatkezeléshez, a folyamatleírásnak a ráutaló magatartás megtételéül szolgáló helyen kell elérhetőnek lennie, hogy az érintett ennek tudatában járulhasson hozzá az adatkezeléshez,
* amennyiben feltételezhető, hogy az érintett maga fogja kezdeményezni az adatkezelést, ezen adatkezelések folyamatleírásai elérhetőek kell legyenek az Egyesület honlapján az érintett előzetes tájékoztatása érdekében,
* a folyamatleírásokat úgy kell nyilvánosságra hozni, hogy az Egyesület minden esetben bizonyítani tudja, hogy az érintett azokat az adatkezelés megkezdése előtt megismerhette, így különösen online felületen történő adatfelvétel esetén egy ún. „check box” segítségével nyilatkoztatja az Egyesület, hogy az adatkezelés szabályait megismerte, elolvasta és azokat elfogadta.

13.AZ ÉRINTETT JOGAINAK ÉRVÉNYESÍTÉSE

13.1. A GDPR 15-21. cikkei szerint az érintett az alábbi jogérvényesítési lehetőségekkel élhet az Egyesület adatkezelései során:

* az érintett kérheti a 12. pont szerint tájékoztatását személyes adatai kezeléséről,
* az érintett kérheti a 12. pont szerint személyes adatainak helyesbítését,
* az érintett kérheti a 12. pont szerint személyes adatainak törlését,
* az érintett kérheti a 12. pont szerint személyes adatai kezelésének korlátozását,
* az érintett a 12. pont szerint tiltakozhat személyes adatai kezelése ellen,
* az érintett élhet a 12. pont szerinti adathordozhatósághoz való jogával.

13.2. Az Egyesület annak érdekében, hogy az érintettek a 13.1. pontba foglalt jogaikkal élhessenek, jelen 13.1. pontban rögzíti az érintetti joggyakorlással kapcsolatos jogokat, kötelezettségeket és eljárási szabályokat.

13.3. Az Egyesület minden esetben törekszik arra, hogy az általa az érintettnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

13.4. Az Egyesület az érintettnek adott minden tájékoztatást főszabály szerint írásban tesz meg, ideértve az elektronikus utat is.

13.5. Amennyiben az érintett kéri a szóbeli tájékoztatást, úgy személyazonossága igazolását követően az Egyesület erre felhatalmazott munkatársa a tájékoztatást szóban is megadhatja.

13.6. Az Egyesület az érintett számára tájékoztatást csak és kizárólag abban az esetben nyújt, ha az Egyesület erre felhatalmazott munkatársa meggyőződött az érintett személyazonosságáról.

13.7. Az érintett személyazonosságáról való meggyőződésnek számít, ha az Egyesület erre felhatalmazott munkatársa előtt:

* az érintett személyazonosságát a hatályos magyar jog szerinti személyazonosság igazolására alkalmas okmány bemutatásával (így különösen, de nem kizárólagosan személyazonosító igazolvánnyal, útlevéllel, vezetői engedéllyel) igazolja,
* az érintett személyazonosságát az Európai Unió joga szerint személyazonosság igazolására alkalmas okmány bemutatásával igazolja,
* az érintett kérelme az Egyesület előtt már korábbi ügyből ismert, az érintetthez köthető e-mail címről érkezik,
* az érintett kérelme az Egyesület által biztosított, zárt, a megfelelő személyazonosítás megtörténte után használható csatornán érkezik.

13.8. Az Egyesület nem fogadja el a személyazonosítás telefonos úton történő egyetlen formáját sem, így az érintett telefonon nem kezdeményezheti a 13.1. pontba foglalt jogainak érvényesítését.

13.9. Amennyiben a személyazonosság igazolása a 13.7. szerint nem történik meg, az Egyesület az érintetti joggyakorlási kérelmet elutasítja és egyben tájékoztatja az érintettet, hogy a Szabályzat 13.1. pont szerint hogyan gyakorolhatja érintetti jogait.

13.10. Az Egyesület az érintettet a kérelem beérkezésétől számított egy hónapon belül tájékoztatja a 13.1. pontba foglalt jogaikkal kapcsolatos kérelem esetén.

13.11. A 13.10. pont szerinti beérkezésnek az számít, ha az igényt az érintett:

* szóban személyesen a 13.16. pontba foglalt személy számára, a 13.7. szerinti személyazonosítást követően megteszi,
* az írásba foglalt igény a 13.16. pontba foglalt elérhetőségre megérkezik.

13.12. A 13.10. pontba foglalt határidőt az Egyesület maximum további két hónappal meghosszabbítja, ha a kérelem összetettsége vagy az aktuálisan kezelt kérelmek száma azt indokolja.

13.13. A határidő meghosszabbításáról a késedelem okainak megjelölésével a kérelem kézhezvételétől számított egy hónapon belül, papíralapon vagy elektronikus úton az Egyesület tájékoztatja az érintettet.

13.14. Amennyiben az Egyesület nem intézkedik az érintett kérelmére, úgy az érintett a 20. pontba foglalt jogorvoslati jogával élhet az Egyesület ellen.

13.15. Az Egyesület a 13. pontba foglaltak szerinti tájékoztatást és intézkedéseket díjmentesen végzi.

13.16. A 13. pontba foglaltak szerinti tájékoztatás és intézkedés megtételéréért az Egyesület adatvédelmi szakembere felelős.

13.17. A 13.4. szerinti tájékoztatást az adatvédelmi felelős az elnök jóváhagyásával teszi meg.

14. AZ ÉRINTETT TÁJÉKOZTATÁSA A RÁ VONATKOZÓ ADATKEZELÉSRŐL („HOZZÁFÉRÉS”)

14.1. Amennyiben az érintett a GDPR 15. cikke szerinti hozzáférési jogával kíván élni, úgy az Egyesület az alábbiakról tájékoztatja a 13.3. pontban foglaltak szerinti válaszában:

* az adatkezelés célja vagy céljai,
* az érintett személyes adatok kategóriái,
* azon címzettek vagy címzettek kategóriái, akikkel, illetve amelyekkel a személyes adatokat az Egyesület már közölte vagy a jövőben közölni fogja,
* a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai,
* a helyesbítési jog gyakorlásának szabályai,
* a törlési jog gyakorlásának szabályai,
* az adatkezelés korlátozására irányuló jog gyakorlásának szabályai,
* a tiltakozási jog gyakorlásának szabályai,
* a NAIH-hoz való panasz benyújtásának joga,
* ha a személyes adatok forrás nem az érintett, a forrásra vonatkozó minden elérhető információ,
* amennyiben az adatkezelés automatizált döntéshozatalon alapszik, úgy ennek ténye, valamint az alkalmazott logikára és arra vonatkozó érthető információk.

14.2. Az Egyesület a 14.1. szerinti tájékoztatás során az adatkezelés tárgyát képező személyes adatok másolatát az érintett kérelmére az érintett rendelkezésére bocsátja.

14.3. A 13.8. pontban foglaltak szerint az Egyesület egyetlen munkatársa sem ad tájékoztatást az Egyesület által kezelt konkrét személyes adatról telefonos úton.

15. AZ ÉRINTETT HELYESBÍTÉSHEZ VALÓ JOGA

15.1. Amennyiben az érintett személyes adatának helyesbítését kéri és nem áll rendelkezésre a személyes adat, amelyre a már kezelt adatot helyesbíteni kell, hiánypótlásra hívja fel az Egyesület az érintettet.

15.2. Amennyiben az érintett személyes adatának helyesbítését kéri és a személyes adat rendelkezésre áll, az Egyesület a személyes adatot helyesbíti és azzal egyidőben tájékoztatja az érintettet a helyesbítés tényéről és időpontjáról.

16. AZ ÉRINTETT TÖRLÉSHEZ VALÓ JOGA

16.1. Az Egyesület az általa kezelt személyes adatot késeledelem nélkül törli, amennyiben az alábbi feltételek egyike megvalósul:

* A személyes adatokra már nincs szükség abból a célból, amelyből azt az Egyesület kezeli.
* Az adatkezelés jogalapja a 6.1. vagy a 7. 1. szerinti érintetti hozzájárulás, és ezt a hozzájárulását az érintett a Szabályzat 8.5. pontjába foglaltak szerint visszavonja.
* Az érintett a Szabályzat 8.7. pontjába foglaltak szerint tiltakozik az adatkezelés ellen.
* Az Egyesület tudomására jut, hogy a személyes adat kezelése jogellenes.
* Uniós vagy hatályos magyar jogban előírt jogi kötelezettség úgy teljesíthető, ha az Egyesület a személyes adatot törli.

16.2. A személyes adatot az Egyesület olyan módon törli, hogy helyreállítása többé ne legyen lehetséges.

16.3. Amennyiben a személyes adat a személyes adatot hordozó adathordozóról nem törölhető, az Egyesület a személyes adat adathordozóját megsemmisíti.

16.4. Amennyiben az érintett olyan személyes adatot kíván töröltetni, amely hiányában az érintett és az Egyesület közötti jogviszony nem tartható fenn, a jogviszony megszűnik. Erről azonban a törlés előtt az Egyesület tájékoztatja az érintettet, és amennyiben törlési kérelmét fenntartja, a törlés megtörténik. A törlési kérelem fenntartásának minősül, ha a tájékoztatás kézbesítésétől számított 3 napon belül az érintett törlési kérelmét nem vonja vissza.

16.5. A személyes adat törlésére vagy az adathordozó megsemmisítésre az alábbi szabályok közül a felsorolásban előbb szereplő szabályt kell alkalmazni. Amennyiben az alkalmazandó szabály az adott személyes adatra nézve nem értelmezhető, a felsorolásban soron következő szabályt kell alkalmazni:

* a személyes adat kezelésének megszüntetésére vonatkozó kötelező jogszabályi előírás;
* a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet a személyes adatot hordozó papíralapú dokumentum megsemmisítésére vonatkozó előírás,
* az Egyesület iratkezelési szabályzatának a személyes adatot hordozó papíralapú dokumentum megsemmisítésére vonatkozó előírás,
* a Szabályzat konkrét adatkezelésre vonatkozó, adattörlési vagy adatmegsemmisítési GDPR szerinti adattörlési vagy adatmegsemmisítési szabálya.

17. AZ ADATKEZELÉS KORLÁTOZÁSÁHOZ FŰZŐDŐ ÉRINTETTI JOG

17.1. Az érintett kérelmezheti az Egyesületnél a rá vonatkozóan az Egyesület által tárolt személyes adatok megjelölését jövőbeli kezelésük korlátozása céljából.

17.2. Az Egyesület az érintett kérelmére akkor korlátozza az adatkezelést, amennyiben az alábbi feltételek egyike fennáll:

* az érintett kérelmében vitatja a rá vonatkozó személyes adatok pontosságát, ebben az esetben a korlátozás arra az időtartamra vonatkozik, ameddig az Egyesület ellenőrzi a személyes adatok pontosságát,
* az adatkezelés jogellenes, de az érintett ellenzi az adatok törlését, és ehelyett kéri azok felhasználásának korlátozását,
* bár az Egyesületnek az adatkezelés megkezdése előtt meghatározott cél eléréséhez már nincs szüksége a személyes adat kezelésére, de az érintett kérelmében igényli azokat jogi igények előterjesztéséhez, érvényesítéséhez vagy védelméhez,
* az érintett a 18. pont alapján tiltakozik 6.4. pontba foglalt jogalappal kezelt személyes adat kezelése ellen, ebben az esetben a korlátozás arra az időtartamra vonatkozik, amíg megállapításra nem kerül, hogy az Egyesület jogos indokai elsőbbséget élveznek-e az érintett jogos indokaival szemben.

17.3. Amennyiben a személyes adat kezelését jelen 17. pont alapján korlátozza az Egyesület, úgy a korlátozás időtartama során csak az érintett hozzájárulásával vagy jogi igények előterjesztéséhez, érvényesítéséhez vagy védelméhez, más természetes vagy jogi személy jogainak védelme érdekében, vagy az Unió, illetve a valamely tagállam fontos közérdekéből lehet kezelni.

17.4. A 17.3. pont nem vonatkozik az adat tárolására mint adatkezelési műveletre, azt a korlátozás alatt is köteles megtenni az Egyesület.

17.5. Amennyiben az adatkezelés korlátozását az Egyesület feloldja, azzal egyidejűleg ennek tényéről tájékoztatja az érintettet, akinek a kérésére a korlátozás megtörtént.

18. TILTAKOZÁS A SZEMÉLYES ADAT KEZELÉSE ELLEN

18.1. Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak 6.4. pontba foglalt jogalapon alapuló kezelése ellen.

18.2. Az Egyesület a 18.1. pont szerinti tiltakozás esetén megvizsgálja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

18.3. Amennyiben az Egyesület a 18.2. pont szerinti vizsgálata során megállapítja, hogy a 18.2. pontba foglalt feltételek egyike sem érvényesül, a tiltakozással érintett személyes adatot nem kezeli tovább.

19. AZ ADATHORDOZHATÓSÁGHOZ VALÓ ÉRINTETTI JOG GYAKORLÁSA

19.1. Amennyiben az adatkezelés jogalapja a 6.1. vagy 7.1. pontba foglalt érintetti hozzájárulás, úgy az érintett jogosult arra, hogy az általa az Egyesület részére átadott személyes adatokat tagolt, széles körben használt, géppel olvasható formátumban megkapja.

19.2. Az Egyesület a 8.8.1. szerinti megfelelést elsősorban .xml, .csv vagy .doc formátumban teljesíti a kérelemmel érintett személyes adatok jellegétől függően.

19.3. Az érintett kérelmezheti továbbá az Egyesülettől, hogy az általa kezelt személyes adatokat egy másik, az érintett által egyértelműen megjelölt adatkezelőnek továbbítsa.

19.4. E pontba foglalt jog nem illeti meg az érintettet, ha az adatkezelés közérdekű vagy ha ez a jog hátrányosan érintené mások jogait és szabadságait.

20. JOGORVOSLAT

20.1. Az érintett a GDPR 77. cikk (1) bekezdése alapján az Egyesület adatkezelési eljárásával kapcsolatos panasszal a NAIH-hozfordulhat.

20.2. Az érintett a GDPR 79. cikk (1) bekezdése szerint az Egyesület adatkezelési eljárásával kapcsolatos jogsértés miatt a lakóhelye vagy tartózkodási helye szerinti törvényszékhez fordulhat.

21.Érdekmérlegelés és az érdekmérlegelési teszt elvégzése

21.1. A 11.7. pont szerinti érdekmérlegelési tesztnek sorrendben az alábbiakra kell kiterjednie:

* a kezelni kívánt személyes adat meghatározása,
* annak a személynek a meghatározása, akinek a jogos érdekében az adatkezelés szükséges,
* a jogos érdek bemutatása,
* az adatkezelés céljának meghatározása,
* annak vizsgálata, hogy az adatkezelés feltétlenül szükséges-e a feltárt jogos érdek érvényesítéséhez,
* ha az adatkezelés szükséges a jogos érdek érvényesítéséhez, annak vizsgálata, hogy az érvényesíthető-e más, az érintett magánszféráját nem vagy kevésbé érintő folyamattal,
* ha a jogos érdek nem érvényesíthető más folyamattal annak vizsgálata, hogy az adatkezelés esetén az érintett érdekei, alapjogai mennyiben korlátozódnak vagy sérülnek,
* a jogos érdek és az érintetti alapjogi korlátozás összevetése,
* az érdekmérlegelési teszt eredménye,
* az érdekmérlegelési teszt elvégzésének dátuma,
* amennyiben az érdekmérlegelési teszt eredményeként a személyes adat kezelhető, úgy az adatkezelési folyamat bevezetésének időpontjának meghatározása.

21. 2.Az érdekmérlegelési teszt felépítése:

* az érdekmérlegelési teszt elvégzésének oka,
* az Egyesület, mint adatkezelő jogos érdeke,
* az érintett érdekei, alapjogok,
* az Egyesület és az érintett érdekeinek összevetése,
* biztosítékok,
* tiltakozás joga,
* az érdekmérlegelési teszt eredménye.

21.3. Amennyiben az érdekmérlegelési teszt eredményeként az Egyesület megállapítja, hogy az adatkezeléssel érintett jogos érdekkel szemben elsőbbséget élveznek az érintett érdekei és alapvető jogai, a 6.5 pontba foglalt adatkezelési jogalapot nem alkalmazza.

21.4. Nem végez érdekmérlegelési tesztet az Egyesület, amennyiben az adatkezelés során a személyes adatok különleges kategóriáiba tartozó személyes adatot kezel az Egyesület, lévén ebben az esetben a 7. pont szerint ez nem lehet az adatkezelés jogalapja.

21.5. Az Egyesület elnöke e Szabályzatban határozza meg az adatvédelmi előírások megvalósításához szükséges feladat- és hatásköröket és jelöli az adatkezelés felügyeletét ellátó személyt.

21.6. Az Egyesület minden adatkezelése felett felügyeletet elsődlegesen az adatvédelmi tisztviselő lát el.

21.7. A Szabályzatban előírtak betartatásáért az Egyesület minden munkatársa felelős.

21.8. Mindenki köteles gondoskodni arról, hogy jogosulatlan személyek ne tekinthessenek be személyes adatokba, továbbá arról, hogy a személyes adat tárolása, elhelyezése úgy kerüljön kialakításra, hogy az jogosulatlan személy részére ne legyen hozzáférhető, megismerhető, megváltoztatható, megsemmisíthető.

21.9. Az adatvédelmi felelős az elnök közvetlen felügyeletével szervezi, irányítja és ellenőrzi az Egyesület adatvédelmi és adatbiztonsági rendszerét.

21.10. Az adatvédelmi felelős az Egyesület munkatársa.

21.11. Adatvédelmi felelősként az Egyesület elnöke a GDPR 37. cikk (5) előírásai alapján olyan személyt nevez ki, aki megfelelő adatvédelmi szakmai rátermettséggel, valamint az adatvédelmi jog és gyakorlat szakértői szintű ismeretével rendelkezik.

21.12. Az Egyesület a feladatai ellátásához biztosítja az adatvédelmi felelős részére a feladat ellátásához szükséges forrásokat, valamint deklarálja, hogy az adatvédelmi felelős az információs önrendelkezési jog biztosítása érdekében végzett feladatai ellátása során utasításokat senkitől sem köteles elfogadni, ezen feladatai ellátásával összefüggésben nem bocsátható el és szankcióval nem sújtható.

21.13. Az adatvédelmi felelős az információs önrendelkezési jog biztosítása során közvetlenül csak az Egyesület elnökének tartozik beszámolási kötelezettséggel.

21.14. Az adatvédelmi felelős feladatai

-segítséget nyújt az érintett 13. pontba foglalt jogainak biztosításában;

-minden év január 15-ig jelentést készít az elnök részére az Egyesület adatvédelmi feladatainak végrehajtásáról,

-jogosult a Szabályzat betartását bármely szervezeti egységnél ellenőrizni,

-ellenőrzi a GDPR és az adatkezelésre vonatkozó más jogszabályok, valamint a Szabályzat rendelkezéseinek és az adatbiztonsági követelményeknek a megtartását és az ellenőrzés tapasztalatairól tájékoztatja az elnököt,

-segítséget nyújt a szervezeti egységek számára az adattovábbítási nyilvántartások vezetésében,

-figyelemmel kíséri az adatvédelemmel kapcsolatos jogszabályváltozásokat, ezek alapján indokolt esetben kezdeményezi a Szabályzat módosítását,

-közreműködik a NAIH-tól az Egyesülethez érkezett megkeresések megválaszolásában és a NAIH által kezdeményezett eljárás során,

-általános állásfoglalás megadása céljából megkeresést fogalmaz meg a NAIH felé, amennyiben egy felmerült adatvédelmi kérdés jogértelmezés útján egyértelműen nem válaszolható meg,

-kivizsgálja a hozzá érkezett bejelentéseket, jogosulatlan adatkezelés vagy annak veszélyének észlelése esetén annak megszüntetésére hívja fel az Egyesületet vagy az adatfeldolgozót,

-javaslatot tesz a szükséges intézkedésekre az ellenőrzési tapasztalatai és az adatvédelmi előírások megszegéséről készült jegyzőkönyvek alapján,

-felügyeli a külső szervezetektől érkező személyes adatokat érintő megkeresések teljesítését,

-gondoskodik az adatvédelmi ismeretek oktatásáról,

-közreműködik, valamint segítséget nyújt az adatkezeléssel kapcsolatos döntések meghozatalában,

-szükség esetén felvilágosítást nyújt az Egyesület munkatársai számára adatvédelmi kérdésekben,

-véleményezi az Egyesület által kiadandó szabályzatok azon részeit, amelyek adatvédelmi kérdést érintenek,

-ellátja a jogszabályok által ráruházott adatvédelemmel kapcsolatos feladatokat.

21.15. Az adatkezelésben érintett munkatársak

-kötelesek a Szabályzat előírásai szerint kezelni a személyes adatokat;

-felelősek feladatkörükben eljárva a személyes adatok a Szabályzat szerinti feldolgozásáért, megváltoztatásáért, törléséért, továbbításáért és nyilvánosságra hozataláért, valamint az adatok pontos és követhető dokumentálásáért;

-amennyiben szükséges, előzetesen egyeztetnek a felettesükkel és az adatvédelmi tisztviselővel a személyes adatok kezelését érintő ügyekben;

-a tudomásukra jutott adatkezeléssel kapcsolatos jogsértésekről haladéktalanul tájékoztatják a felettesüket.

22. ADATBIZTONSÁGI SZABÁLYOK

22.1. Az Egyesület, illetőleg tevékenységi körében az Egyesület által megbízott adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek a GDPR valamint a Szabályzat érvényre juttatásához szükségesek.

22.2. Az Egyesület az adatbiztonsági folyamatait úgy alakítja ki, hogy azok a személyes adatokat megvédjék a jogosulatlan hozzáférés, megváltoztatás, nyilvánosságra hozás vagy törlés, illetőleg sérülés vagy a megsemmisülés ellen.

22.3. A papíralapon kezelt személyes adatok biztonsága érdekében az Egyesület, összhangban a hatályos Iratkezelési Szabályzat előírásaival, az alábbi intézkedéseket alkalmazza:

* az adatokat csak az arra jogosultak ismerhetik meg, azokhoz más nem férhet hozzá, más számára fel nem tárhatóak;
* a dokumentumokat jól zárható, száraz, tűzvédelmi és vagyonvédelmi berendezéssel ellátott helyiségben helyezi el;
* a személyes adatokat tartalmazó iratokhoz csak az illetékesek férhetnek hozzá;
* Az Egyesület adatkezelést végző munkatársa a nap folyamán csak úgy hagyhatja el az olyan helyiséget, ahol adatkezelés zajlik, hogy a rá bízott adathordozókat elzárja, vagy az irodát bezárja;
* Az Egyesület adatkezelést végző munkatársa a munkavégzés befejeztével a papíralapú adathordozót elzárja;
* amennyiben a papíralapon kezelt személyes adatok digitalizálásra kerülnek, a digitálisan tárolt dokumentumokra irányadó biztonsági szabályokat alkalmazza az Egyesület.

22.4. A számítógépen, illetve hálózaton tárolt személyes adatokat Az Egyesület az Informatikai Biztonsági Szabályzatban foglalt előírások szerint védi.

23.ADATVÉDELMI INCIDENS

**Adatvédelmi incidens észlelése és jelentése**

23.1.1 Az Egyesület minden munkatársa köteles a tudomására jutott adatvédelmi incidenst haladéktalanul jelenteni az adatvédelmi felelősnek. A jelentésnek az alábbi adatokat tartalmaznia kell:

* az adatvédelmi incidenst észlelő vagy azt jelentő személy nevét,
* az adatvédelmi incidens rövid leírását,
* valamint annak tényét, hogy az észlelt adatvédelmi incidens érinti-e az Egyesület informatikai rendszerét vagy sem.

23.1.2. Az Egyesület nem rendszeresít az adatvédelmi incidens jelentésére formanyomtatványt, de az adatvédelmi incidens jelentése bizonyítható módon kell, hogy megtörténjen. Amennyiben az adatvédelmi incidenst észlelő vagy jelentő személy nem írásban, hanem szóban tesz jelentést az adatvédelmi tisztviselőnek, az adatvédelmi tisztviselő köteles erről jegyzőkönyvet felvenni, amelynek tartalmaznia kell az előző pont szerinti információkat.

23.1.3. Amennyiben az adatvédelmi incidens érinti Az Egyesület informatikai rendszerét is, akkor az adatvédelmi felelős az adatvédelmi incidens kivizsgálásába bevonja az Egyesület részére informatikai tevékenységet ellátó megbízottat is.

23.1.4. A bejelentés érkezését követően az adatvédelmi felelős haladéktalanul megkezdi az adatvédelmi incidens kivizsgálását és értékelését.

**Adatvédelmi incidens kivizsgálása**

23.2.1. Az adatvédelmi felelős megvizsgálja a jelentést és amennyiben szükséges, a bejelentőtől további adatokat kér az incidensre vonatkozóan.

23.2.2. Az adatvédelmi felelős az alábbi információkat (amennyiben azok a jelentésből nem derülnek ki) lehetőségéhez mérten köteles felderíteni:

* az adatvédelmi incidens bekövetkezésének időpontja és helye,
* az adatvédelmi incidens által érintett adatok köre,
* az adatvédelmi incidenssel érintett személyek köre és száma.

23.2.3. Ezen adatokból az adatvédelmi felelős összegzést készít az adatvédelmi incidens várható hatásairól és cselekvési tervet készít a következményeinek enyhítése érdekében.

23.2.4. Az adatvédelmi felelős munkájába bevonhatja az adatvédelmi incidenssel érintett szervezeti egységek vezetőit és a szervezeti egységek munkatársait, akik kötelesek együttműködni az adatvédelmi felelőssel.

23.2.5. A vizsgálatot legkésőbb az adatvédelmi felelős az érkezéstől számított három munkanapon belül be kell fejezni és a vizsgálat eredményéről az adatvédelmi tisztviselő tájékoztatja az elnököt.

**Adatvédelmi incidens értékelése**

23.3.1. Az Egyesület az adatvédelmi incidenst az alábbi szempontok szerint értékeli:

* az incidens típusa (bizalmassági, integritási vagy elérhetőségi),
* a személyes adatok jellege (személyes adat / különleges kategória),
* a személyes adatok száma,
* az érintett személyek száma,
* az érintett természetes személyek kategóriái,
* az érintett természetes személyek azonosíthatósága,
* a természetes személyre nézve fennálló következmények valószínűsége és súlyossága;
* az érintett adatkezelés jogalapja.

23.3.2. Az Egyesület az alábbi feltételek fennállása esetén minősíti a 23.3.3. és 23..3.4. pont szerint kockázatosnak az adatvédelmi incidenst:

* az incidensben érintett adatok között találhatóak a személyes adatok különleges kategóriáiba eső adatok,
* az incidensben érintett személyes adatok száma meghaladja a 100 darabot,
* az incidensben érintett természetes személyek között találhatóak 16. életévüket be nem töltött természetes személyek,
* az incidensben érintett természetes személyek száma meghaladja a 100 főt,
* az incidensben érintett személyes adatok alkalmasak az érintettel történő közvetlen kapcsolatfelvételre (így különösen lakcím, telefonszám, e-mail cím)
* az incidensben érintett adatkezelés jogalapja 6.4. szerinti jogalap,
* az incidensben érintett adatkezelés jogalapja 6.5. szerinti jogalap,
* a személyes adatok alkalmasak az érintett természetes személy  személyazonosságának ellopására vagy a személyazonosságával való visszaélésre,
* az incidensben érintett személyes adatok alkalmasak arra, hogy pénzügyi veszteséget okozzanak az érintettjüknek.

23.3.3. Az Egyesület akkor minősíti az adatvédelmi incidenst valószínűsíthetően alacsony kockázatúnak, ha a 23.3.2. pontban felsorolt feltételek közül legalább egy fennáll és Az Egyesület nem képes annak bizonyítására, hogy az érintett személyes adatokat olyan fizikai és/vagy informatikai védelemmel látta el, amely védelem az incidens bekövetkezte óta nem sérült.

23.3.4. Az Egyesület akkor minősíti az adatvédelmi incidenst valószínűsíthetően magas kockázatúnak, ha a 23.3.2. pontban felsorolt feltételek közül legalább kettő fennáll és Az Egyesület nem képes annak bizonyítására, hogy az érintett személyes adatokat olyan fizikai és/vagy informatikai védelemmel látta el, amely védelem az incidens bekövetkezte óta nem sérült

23.3.5. Abban az esetben, ha a kockázat besorolására Az Egyesület felügyeleti hatósága vagy az Európai Adatvédelmi Testület útmutatást ad ki, Az Egyesület a 23.3. pontot felülvizsgálja.

**Adatvédelmi incidens bejelentése a NAIH-nak**

23.4.1. Amennyiben az adatvédelmi incidens veszélyének súlyossága minimum alacsony, úgy az adatvédelmi felelős az értékelés megtörténtét követően, de legkésőbb 72 órával azután, hogy az adatvédelmi incidens a tudomására jutott, az adatvédelmi incidenst bejelenti a NAIH-nak.

23.4.2. A NAIH-nak történő bejelentésnek tartalmaznia kell:

* az adatvédelmi incidenssel érintett adatok körét és hozzávetőleges számát,
* az adatvédelmi incidenssel érintett személyek körét és hozzávetőleges számát,
* az adatvédelmi incidens jellegét, körülményeit,
* az adatvédelmi tisztviselő nevét és elérhetőségét,
* az adatvédelmi incidens valószínűsíthető következményeit és
* az adatvédelmi incidens orvoslására és enyhítésére megtett intézkedéseket.

**Az érintettek tájékoztatása az adatvédelmi incidensről**

23.5.1. Amennyiben az adatvédelmi incidens veszélyességének súlyossága valószínűsíthetően magas kockázattal jár az érintett személyek jogaira nézve, az Egyesület a kockázati értékelés elvégzését követően azonnal tájékoztatja az az adatvédelmi incidensben érintetteket.

23.5.2. Az érintettek írásban elektronikus vagy postai úton kell tájékoztatni, amely kizárólag akkor mellőzhető, ha az érintett elérhetősége ismeretlen.

23.5.3. Az érintetteket úgy kell tájékoztatni minden esetben, hogy annak ténye, tartalma és a tájékoztatott érintetti kör bizonyítható legyen.

**Helyesbítő-megelőző intézkedések bevezetése**

23.6.1. A 23.2. pont szerinti vizsgálat eredménye alapján az adatvédelmi felelős javaslatot tesz a elnöknek helyesbítő és/vagy megelőző intézkedések bevezetésére a hasonló adatvédelmi incidensek megelőzése érdekében.

23.6.2. A javasolt helyesbítő és/vagy megelőző intézkedések bevezetéséről az elnök dönt az adatvédelmi incidenssel érintett szervezeti egységek vezetőinek véleménye alapján.

**Az adatvédelmi incidens nyilvántartása**

23.7.1. Az adatvédelmi incidensről az adatvédelmi felelős nyilvántartást vezet.

23.7.2. A nyilvántartás tartalmazza:

* az érintett személyes adatok körét,
* az adatvédelmi incidenssel érintettek körét és számát,
* az adatvédelmi incidens időpontját,
* az adatvédelmi incidens körülményeit,
* az adatvédelmi incidens hatásait,
* az elhárítására megtett intézkedéseket,
* az adatvédelmi incidens kivizsgálásának hatására bevezetett helyesbítő-megelőző intézkedéseket.

24.ADATVÉDELMI OKTATÁS

24.1. Az adatvédelmi felelős évente egy alkalommal oktatást tart az adatvédelmi tudatosság emelése érdekében, amelyen kötelesek részt venni az Egyesület munkatársai. Az adatvédelmi oktatásnak legalább az alábbi témákra kiterjed:

* az előző oktatás óta eltelt időszak tapasztalatai az adatvédelem területén
* amennyiben az előző oktatás óta módosult a Szabályzat, a módosítással kapcsolatos legfontosabb tudnivalók,
* az esetlegesen megtörtént adatvédelmi incidens bemutatása, értékelése, a helyesbítő-megelőző intézkedések ismertetése,
* az adatvédelem területén történt általános változások, jogszabály módosítások, Magyarországon és az Európai Unióban, különös tekintettel a hatóságok bírságolási gyakorlatára.

24.2. Az Egyesület rendkívüli oktatást tart az alábbi esetekben:

* adatvédelmi incidens megtörténte,
* a NAIH-eljárás lefolytatása Az Egyesülettel szemben,
* adatvédelmi bírság kiszabása bármely magyarországi civil szervezettel szemben.

25.ADATVÉDELMI NYILVÁNTARTÁS

25.1. Az Egyesület minden általa végzett adatkezelési tevékenységről nyilvántartást vezet.

25.2. A 25.1. szerinti nyilvántartást Az Egyesület papíralapon és elektronikusan vezeti.

25.3. A 25.1. szerinti nyilvántartás a következő információkat tartalmazza:

* Az Egyesület neve és elérhetősége,
* Az Egyesület adatvédelmi tisztviselőjének neve és elérhetősége;
* adatkezelésenként:
	+ adatkezelés céljai;
	+ az érintettek kategóriái
	+ a személyes adatok kategóriái
	+ olyan címzettek kategóriái, akikkel a személyes adatokat Az Egyesület közli vagy várhatóan közölni fogja,
	+ a különböző adatkategóriák törlésére előirányzott határidők, ha lehetséges,
	+ az adatbiztonságra vonatkozó technikai és szervezési intézkedések általános leírása jelen Szabályzat vagy egyéb, technikai és szervezési intézkedéseket tartalmazó egyéb belső szabályok vonatkozó pontjára való utalással.

26.ADATFELDOLGOZÓKRA VONATKOZÓ SZABÁLYOK

26.1. Az Egyesület csak és kizárólag olyan adatfeldolgozót vesz igénybe bármely adatkezelési folyamata során, aki vagy amely megfelelő garanciákat nyújt az adatkezelés GDPR követelményeinek való megfeleléséről és az érintettek jogainak védelmét biztosító, megfelelő technikai és szervezési intézkedések végrehajtásáról.

26.2. Az Egyesület minden adatfeldolgozójával adatfeldolgozói írásbeli szerződést köt, amely legalább az alábbi kérdéseket tisztázza:

* az adatkezelés, amelybe Az Egyesület az adatfeldolgozót bevonta,
* az adatfeldolgozó által ellátott adatkezelői tevékenység
* az adatfeldolgozás időtartamát, jellegét és célját,
* az adatfeldolgozásra átadott adatok típusa,
* az adatfeldolgozással érintett érintettek kategóriái,
* az adatkezelő jogai és kötelezettségei,
* az adatfeldolgozó jogai és kötelezettségei.

26.3. Az Egyesület csak olyan adatfeldolgozóval köt szerződést adatfeldolgozói feladatra, aki a 25.4. pont szerinti szerződésben vállalja, hogy:

* a személyes adatokat kizárólag az adatkezelő írásbeli utasításai alapján kezeli,
* az általa személyes adatok feldolgozásában résztvevő személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak,
* biztosítja a GDPR 32. cikk szerinti adatbiztonsági szabályokat,
* adatkezelő előzetesen írásban tett eseti vagy általános felhatalmazása nélkül további adatfeldolgozót nem vesz igénybe,
* az adatkezelés jellegének figyelembevételével megfelelő technikai és szervezési intézkedésekkel a lehetséges mértékben segíti az Egyesület abban, hogy teljesíteni tudja kötelezettségét az érintett 8. pontban foglalt jogainak gyakorlásához kapcsolódó kérelmek megválaszolása tekintetében,
* adatvédelmi incidens esetén az incidens tudomására jutása pillanatában azonnal értesíti az Egyesület és együttműködik az adatvédelmi incidens 14. pont szerinti kezelésében,
* az adatfeldolgozási szolgáltatásának nyújtásának befejezését követően az Egyesület döntése alapján minden személyes adatot töröl vagy visszajuttat az Egyesületnek, valamint a személyes adatokról készült másolatokat ezzel egyidőben megsemmisíti vagy törli,
* lehetővé teszi és elősegíti, hogy az Egyesület ellenőrizhesse az adatvédelmi szabályok megvalósulását,
* vezeti a GDPR 30. cikk (2) bekezdése szerinti adatfeldolgozói nyilvántartást.

26.4. Az Egyesület csak és kizárólag olyan adatfeldolgozót vesz igénybe bármely adatkezelési folyamata során, aki vagy amely megfelelő garanciákat nyújt az adatkezelés GDPR követelményeinek való megfeleléséről és az érintettek jogainak védelmét biztosító, megfelelő technikai és szervezési intézkedések végrehajtásáról.

26.5. Az Egyesület jelen Szabályzat kiadásával kiadja az adatfeldolgozói szerződésmintát, amelyet értelemszerű kitöltést követően minden adatfeldolgozóval megköt.

**Záró rendelkezések**

A jelen utasítás 2018. május 25. napjától lép hatályba.

A jelen szabályzat a hatálybelépését követő minden adatkezelésre irányadó.

 Sági Judit

 elnök

Kapják:

Valamennyi munkatárs